**SRIJEDA, 25.3.2020.**

 Veseli vam dan, dragi moji!

 Nadam se da ste se poigrali na snijegu. Udahnite svježeg zraka, a onda na zadatke.

**PRIRODA I DRUŠTVO**

 Opet ste puno toga ponovili. Zaigrajte još jednom kvizove na poveznicama:

* [Vrste tla](https://wordwall.net/hr/embed/d4e56a08dac74a628e085f85d05d9d86?themeId=1&templateId=5)
* Uvjeti života – [križaljka](https://wordwall.net/hr/embed/1ba4203f105b4c8a9a312cbb1ddc0221?themeId=1&templateId=11)
* [Pokusi s tlom](https://view.genial.ly/5e748bef2822f810074a8361?fbclid=IwAR0c7bXn3fpUZTD53vpB4XQuDSyoZm3SwwTETFbyUhEbIKk3JjtWL2zUDiI)

Ne zaboravite: Da bi otvorili vezu, obavezno pritisnite Ctrl +klik mišem!

 Jučer ste uspješno riješili zadatke u radnoj bilježnici (Hrvatska u Europskoj uniji). Ponovite gradivo tako da odigrate *memory* (možete s nekim od ukućana) na poveznici:

<http://matchthememory.com/memory4>

 Prošle godine smo tijekom cijele godine na terenskoj nastavi upoznavali kulturno-povijesne spomenike Hrvatskog zagorja. Danas upoznajte neke od kulturno-povijesnih spomenika koji su posebno zaštićeni.

 Krećemo na temu *Kulturno-povijesni spomenici Republike Hrvatske.* Pripremite geografsku kartu.Pročitajte tekst na 92. i 93. str. u udžbeniku. Svaki spomenuti grad nađite na karti. Dobro pogledajte sve fotografije, a onda još jednom pročitajte na način da svaki odjeljak ponovite svojim riječima. U bilježnicu zapišite:

**Kulturno-povijesni spomenici Republike Hrvatske 25.3.2020.**

* UNESCO - organizacija Ujedinjenih naroda za prosvjetu, znanost i kulturu
1. Eufrazijeva bazilika u Poreču
2. povijesna jezgra Trogira
3. povijesna jezgra Trogira
4. katedrala svetog Jakova u Šibeniku
5. Dioklecijanova palača u Splitu
6. polje kod Staroga Grada na otoku Hvaru

 Svoje znanje dopunite igrom *memory*  na poveznici:

 <http://matchthememory.com/unesco>

**SAT RAZREDNIKA**

 Cijeli tjedan se bavimo novcem jer se od 23. do 27. ožujka obilježava Europski tjedan novca. Na prazan papir možete na način koji želite (umnom mapom, ilustracijom, natuknicama i sl.) odgovoriti na pitanja:

1. Zašto čovjek treba novac?
2. Što se novcem ne može kupiti?

Fotografirajte mi to i pošaljite. Riješite kviz:

* [Europski tjedan novca](https://wordwall.net/hr/embed/5b903191197c4544bcbd2f5d79c0251d?themeId=1&templateId=3)

 Zatim otvorite ppt prezentaciju u našem razredu i odgovarajte na pitanja o hrvatskim novčanicama. Izvršite samovrednovanje na način da stavite kvačicu uz rečenicu koja vas opisuje. To ne morate nigdje zapisati. To koristi vama za vaš napredak u učenju.



|  |  |  |  |
| --- | --- | --- | --- |
|  | **U POTPUNOSTI** | **DJELOMIČNO** | **ZADOVOLJAVA** |
| ODGOVORI | Odgovaram točnom i potpunom rečenicom. | Griješim u dva do tri odgovora.  | Griješim, ali su mi pitanja pomogla za daljnje učenje. |
| BRZINA | Brzo čitam pitanja i izričem odgovore. | Sporije čitam i treba mi malo više vremena. | Morat ću dodatno vježbati brzinu čitanja. |
| SIGURNOST | Sigurna/siguran sam u svoje odgovore i s lakoćom odgovaram na pitanja. | Tražim pogledom odobravanje učiteljice. | Nesigurna/nesiguran sam pa nekad niti ne želim reći odgovor iako bi odgovor mogao biti točan. |

**HRVATSKI JEZIK**

 Vjerujem da ste se obradovali kad ste čuli da se na TV-u spominje hrvatska legenda Trešnje tugarinke kojom smo se puno bavili. Ako vam čitanka nije pri ruci, možete je ponovno pročitati na poveznici:

* Hrvatska legenda: [**Trešnje tugarinke**](https://view.genial.ly/5e7494a0efed6a1cd21308e4)

 Prisjetite se trenutka kad je Tuga sjahala s umornog konja i ugledala veliko razgranano drvo trešnje u bijelom cvatu. Napišite njena razmišljanja, molitve, želje u monologu pod naslovom:

 Ispod rascvjetale trešnje 25.3.2020.

 (Tugin monolog)

 Svoje sastavke pošaljite na moj mail ili u pojedinačnoj poruci na WhatsAppu. Odaberite način – dokument u wordu ili bilježnica. Pazite na dijelove sastavka. ☺ Znam da vi to možete!

 Pozdrav! Budite mi zdravi i veseli.

 učiteljica Pavica